  Майя Бывальцева Удмуртиысь тазалыкез утёнъя министерстволэн вир басьтонъя элькун станциез дышем сямен ужа. 2-тӥ оштолэзе журналистъёслы та дыре вир сётонлэн кулэлыкез но ужъюртын кышкыттэмлыкъя куронъёсты быдэсъян сярысь веразы. Доноръёс котьку кулэ. Улон уг дугды. Вир басьтон сӧзнэт котьку ужа. <…> Коронавируслы пумитъяськон ужрадъёслэсь азьвыл уй-нуналаз 66-68 литр вир дасяськомы вал, али 32-34 литр. Со сокем урод ӧвӧл. Плазма 3-4 толэзьлы вань, эритроцитъёс но тромбоцитъёс Алексей Зараев, Вир басьтонъя элькун станцилэн валтӥсь эмчиезСтанциысь коронавирус инфекциез алонъя вань куронъёсты быдэсъяло. Омырез вань вылъёсты лэзем суретъёсын тазато. Лыктӥсьёс юртэ пырыкузы киоссэс антисептикен ӵушыло. Со сяна, пырон азьын ваньзылэн температуразэс йӧтскылытэк мертало. Калык дорын пукемен сэрен доноръёслэн лыдзы кӧня ке кулэсмиз. Азьвыл вир басьтон станцие ужан нуналъёсы 60-80 мурт но шутэтскон нуналъёсы 150 адями ветлэ вал ке, али 30-35 доноръёс вуыло. Со тырмыт ӧз луы ке, ялан вир сётӥсьёслы жингыръялозы но смс-ивортонъёс лэзьылозы. 8 ар вирме сётъясько ни, 33 пол ни. Со туж кулэ, уката ик али, куке астэс ачид нимаз висъян режим кутэмын. Вир сётон понна юри ужысь куриськи. <…> Карантинлэсь азьвыл трос калык вал, туннэ вить адями гинэ, нош азьвыл черодын сылоно луылӥз Максим, донорУдмуртиын вир но солэн люкетъёсыз кӧня ке сю адямилэсь улонзэс утё. Али операциосты берлолы выжтэмен валче вир висъян кулэсмиз. Вир висъян 1,5-2 поллы кулэсмиз. Со чаклам операциосты выжтонэн герӟаськемын. Азьло сямен ик вир пыктос висёнъёсын адямиосты эмъяны, нылпи ваён юртъёсы, вирлэн люкетъёсызлы кулэяськись висисьёслы висъяське Дмитрий Широков, Вир басьтонъя элькун станциысь экспедицилэн кивалтӥсезТодэ вайытом, Удмуртиын куинь адями коронавируслэсь йӧназ.  Тегъёс: Тазалык Ижкар Удмуртия коронавирус доноръёс  